CELEX: 31992R3802
Language: hr
Date: 1992-12-23 00:00:00
Title: Uredba Komisije (EEZ) br. 3802/92 od 23. prosinca 1992. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               201
            
         31992R3802
   
               L 384/13
            
            
               SLUŽBENI LIST EUROPSKE UNIJE
            
            
               23.12.1992.
            
         
      UREDBA KOMISIJE (EEZ) br. 3802/92
   od 23. prosinca 1992.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 3800/92 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1. tablice iz Priloga ovoj Uredbi potrebno razvrstati pod odgovarajuće oznake KN iz stupca 2., a na temelju razloga navedenih u stupcu 3.;
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1. tablice iz Priloga razvrstava se sada u kombiniranu nomenklaturu sukladno odgovarajućim oznakama KN iz stupca 2. te tablice.
   Članak 2.
   Ova Uredba stupa na snagu dvadeset prvog dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. prosinca 1992.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 384, 30.12.1992., str. 8.
   PRILOG
   
               Naziv robe
            
            
               Razvrstavanje
               (oznaka) KN
            
            
               Razlozi
            
         
               1.
            
            
               2.
            
            
               3.
            
         
               Pripravak vrste koja se koristi za hranidbu životinja, koji se sastoji od mješavine klica slada, ostataka ječma iz prosijavanja prije dobivanja slada (može sadržavati i drugo sjeme) i ostataka ječma nakon dobivanja slada, a koji sadrži više od 10 % i naviše 30 % masenog udjela škroba.
            
            
               2309 90 41
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 2309, 2309 90 i 2309 90 41 (vidjeti Napomene s objašnjenjima Harmoniziranom sustavu za tarifni broj 23.09, dio II.C).
               Ovaj se proizvod ne može smatrati ostatkom fermentacije iz tarifnog broja 2303.